Video: Hindistonda 15 yoshli qizning oshqozonidan 3 kg soch olib tashlandi

Hindistonning Uttar-Pradesh shtatida shifokorlar uch kilogramm sochni yeb qo‘ygan qizni operatsiya qildi, deb xabar berdi Newsflare.

15 yoshli Shivani boshqa sog‘lom tengdoshlaridan ancha ozg‘in edi. Uning vazni 29 kilogramm chiqardi. Qizcha tekshirilganida, uning oshqozonida ko‘p miqdorda soch borligi aniqlandi.  Aynan ushbu sochlar qizchaning ovqat hazm qilish tizimida muammolarni keltirib chiqargan edi.
Aniqlanishicha, Shivani kichkinaligidan o‘z sochlarini yeb qo‘yavergan. Sochlar tobora ko‘payib, qizchaning oshqozonida koptokni hosil qilgan.

Operatsiyadan so‘ng qizcha ma’lum muddat shifokorlar nazorati ostida bo‘ldi. Hozirda uning ahvoli yaxshi.